
Esselamu alejkum. Moje pitanje je vezano za 55. ajet sure Bekara. Musa a.s. je odabrao sedamdeset Izraelćana koji su sa njim krenuli da traže oprost zbog obožavanja teleta. Oni su rekli: “O Musa, mi ti nećemo vjerovati dok Allaha ne vidimo”, pa ih je munja ošinula. Kod Ibn Kesira se navodi: “Es-Suddi kaže: “Pa vas je munja ošinula” znači da su umrli, pa je Musa ustao plačući i moleći Allaha: Moj Gospodaru, šta ću reći sinovima Israilovim kada im dođem, pošto si Ti uništio NAJBOLJE MEĐU NJIMA.” Zatim dalje navodi: “Allah je objavio Musau da je OVIH SEDAMDESET LJUDI KOJI SU UZELI ZELE (ZA BOŽANSTVO) oživio jednog po jednog, a oni su gledali.” Pitanje glasi: “Da li su ovih sedamdeset ljudi koje je Musa a.s. odabrao, sedamdet NAJBOLJIH MEĐU IZRAELĆANIMA (koji nisu obožavali tele) ili su oni sedamdeset ljudi od onih KOJI SU OBOŽAVALI TELE”?


* 
* 
* 
* 
* 
* 
* 
* 
* 
* 

 

Da li su ovih sedamdeset ljudi koje je Musa a.s. odabrao, 70 NAJBOLJIH ili NAJGORIH MEĐU IZRAELĆANIMA?
======================================================================================================

 

Alejkumusselam.  

“I Musa odabra iz naroda svoga sedamdeset ljudi…” (El-E'araf, 155).  

Tumačeći ovaj ajet, imam Begavi kaže: “U tome je dokaz da nisu svi obožavali tele…”  

U Tefsirul-Dželalejn (Sujuti, Mehalli), stoji: “I Musa odabra iz naroda svoga sedamdeset ljudi od onih koji nisu obožavali tele.”  

Isto spominje i Ebu Bekr El-Džezairi u svome tefsiru Ejserut-tefasir.


